રાજયમાં પાટીદારોને અભ્યાસમાં અનામતનો લાભ, ખેડૂતોની લોન માફી અને નોકરી જેવા મુદ્દાઓ સાથે આમરણાંત આંદોલન કરવાની જાહેરાત હાર્દિકે કરી હતી. આ માટે હાર્દિકે સૌથી પહેલા અમદાવાદના નિકોલમાં પરવાનગી માગી હતી. પરંતુ તેને પરવાનગી મળી નહોતી. જે બાદ સત્યાગ્રહ છાવણી ખાતે ઉપવાસ આંદોલન માટે પરવાનગી માગી હતી. હાર્દિક આ પહેલા જ સ્પષ્ટ કરી ચૂક્યો છે કે જો તેને આંદોલન માટે પરવાનગી નહીં મળે તો તે ઘરેથી જ ઉપવાસ આંદોલન કરશે.